ПРОЕКТ!

ДОГОВОР ЗА ОБЩЕСТВЕНА ПОРЪЧКА
№ ……../………….....
Днес
…………2016 г. в гр. Земен, между:

1. . ОБЩИНА ЗЕМЕН, със седалище и адрес на управление: гр. Земен, ул. „Христо Ботев“ № 3, БУЛСТАТ ............, представлявана от Димитър Сотиров – Кмет на Община Земен и ............ – гл. счетоводител, наричана по-долу за краткост „ВЪЗЛОЖИТЕЛ”, от една страна, 
и 

2.………………………………, със седалище и адрес на управление ………………………………….., с  ЕИК:……………………, представлявано от …………………………. в качеството му на ……………………………,  определен за ИЗПЪЛНИТЕЛ,  след проведена публична покана за възлагане на обществена поръчка № …………….., наричано по-долу за краткост „ИЗПЪЛНИТЕЛ“, от друга страна,
се сключи настоящият договор за възлагане на обществена поръчка, наричан по-долу за краткост „Договор”, с предмет: „Ремонт на пътна мрежа и асфалтови настилки на територията на община Земен“
Страните се споразумяха за следното: 
I. ПРЕДМЕТ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши строително - монтажни работи (наричани по долу СМР) на обект „Ремонт на пътна мрежа и асфалтови настилки на територията на община Земен“
1.
Строително-ремонтни дейности по пътна мрежа.

2.
Строително-ремонтни дейности по уличната мрежа и техническата инфраструктура в гр. Земен и населени места от общината.

(2)
Строително-монтажните работи за всеки подобект се възлагат поотделно с възлагателно писмо.

(3)
ИЗПЪЛНИТЕЛЯТ следва да извърши възложената работа на свой риск със свои ресурси.

(4)
ИЗПЪЛНИТЕЛЯТ носи отговорността и риска за качество на съответните материали за извършване на СМР.

II. ЦЕНА НАЧИН НА ПЛАЩАНЕ

Чл. 2. Стойността по договора е до ...... /............./ лева без включен ДДС и ........... /................../ лева с включен ДДС. Единичните цени за изпълнение са съгласно ценовото предложение на участника от процедурата, приложено към настоящия договор.
Чл. 3. Стойността на всеки от възложените с възлагателно писмо обекти ще се определя на основание извършените количества СМР, измерени на място, изчислени по представени единични цени, съгласно ценовата оферта на ИЗПЪЛНИТЕЛЯ, неразделна част от този договор и отразени в Протокол за приемане на извършените СМР, обр. 19.

Чл. 4. СМР по вид и обем ще се изпълняват до изчерпване на осигурените финансови средства.

Чл. 5. (1) Плащанията по настоящият договор ще се извършват, както следва:

- авансово плащане в размер на 40% от договорена сума, платими в петдневен срок след подписване на договора и представяне на фактура от страна на изпълнителя

- окончателно плащане в размер на остатъка от договореното възнаграждение, след представяне на Протокол за приемане на извършените СМР, обр. 19 и оригинална фактура от изпълнителя.

(2)
Дължимата от ВЪЗЛОЖИТЕЛЯ сума се заплаща по банков път в срок от 30 (тридесет) дни считано от датата на получаване на фактурата.

(3)
Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

ВIС: …………………………..


IВАN:
 ………………………..
БАНКА: ……………………...


(4) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 3 в срок от 5 (пет) дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

Чл. 6. Договорените единични цени са окончателни и не подлежат на актуализация за срока на настоящия договор, освен в случаите по чл. 43, ал. 2 от ЗОП.

Чл. 7. ВЪЗЛОЖИТЕЛЯТ не дължи заплащане за вложените материали и/или извършени работи ако са в следствие на:

1.
Несъгласувано с ВЪЗЛОЖИТЕЛЯ отклонение от техническата документация, от договора, от указанията на лицата осъществяващи инвеститорски контрол;

2.
Нарушаване на строителните, техническите и технологичните правила и нормативи;

3.
Отстраняване на допуснати от ИЗПЪЛНИТЕЛЯ недостатъци;

4.
Влагане на неподходящи и/или некачествени материали;

Чл. 8. Ако при приемане на отделни работи представител на ВЪЗЛОЖИТЕЛЯ констатира недостатъци, до отстраняването им ВЪЗЛОЖИТЕЛЯТ може да задържи дължимата сума за тях. Задържането на сумата не е забава за ВЪЗЛОЖИТЕЛЯ и не носи последици поради просрочване на плащането.

Чл. 9. ВЪЗЛОЖИТЕЛЯТ не дължи заплащане за работи, неприети с подписване на протокол за тяхното извършване, поради това, че същите не отговарят на необходимото качество и/или е налице отклонение и/или материалите не са съгласувани с него или са констатирани други несъответствия.

Чл. 10. ВЪЗЛОЖИТЕЛЯТ заплаща по-малко от уговореното възнаграждение, ако по предвидения в настоящия договор ред се констатира, че действително извършените работи са на по - малка стойност или са налице други обстоятелства, поради което се дължи по - малко заплащане на ИЗПЪЛНИТЕЛЯ, в това число несъответствие с дължимото възнаграждение с количеството или качеството и вида на вложените материали.

Чл. 11. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на Раздел VII, чл. 23, ал. 4.
III. СРОК И МЯСТО НА ИЗПЪЛНЕНИЕ
Чл. 12. (1) Договорът влиза в сила от датата на подписването му и има действие 4 (четири) години, считано от датата на подписване на настоящия договор.

(2) Срокът за изпълнение ще се определя с възлагателното писмо за всеки конкретен обект и започва да тече не по-късно от 5 (пет) работни дни, след получаване му.

Чл. 13. Мястото на изпълнение на поръчката е община Земен.
Чл. 14. Гаранционният срок е определения в Наредба № 2 от 31.07.2003 г. за въвеждане в експлоатация на строежите в Република България и минималните гаранционни срокове за изпълнените строителни и монтажни работи, съоръжения и строителни обекти и започва да тече от датата на подписване на протокол за установяване качеството на изпълнените СМР и годността за ползването им.

Чл. 15. При поява на дефекти в сроковете на предходния член, ВЪЗЛОЖИТЕЛЯТ уведомява писмено ИЗПЪЛНИТЕЛЯ в седемдневен срок от установяването им.

Чл. 16. (1) ИЗПЪЛНИТЕЛЯТ се задължава да отстрани за своя сметка появилите се дефекти в гаранционният срок, в 20-дневен срок от получаването на писменото известие от ВЪЗЛОЖИТЕЛЯ, като започне работа не по-късно от 5 (пет) дни след получаване на известието.

(2)
При неотстраняване на появилите се дефекти в гаранционния срок, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи за отстраняването им, както и претърпените щети и пропуснати ползи от забавеното отстраняване.

(3)
Всички щети понесени от ВЪЗЛОЖИТЕЛЯ, в резултат на грешки, недостатъци и пропуски, некачествено строителство, неизпълнение на норми, са за сметка на ИЗПЪЛНИТЕЛЯ.
IV.
ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 17. ВЪЗЛОЖИТЕЛЯТ има право:

(1)
Да изисква от ИЗПЪЛНИТЕЛЯ да изпълни възложените дейности съгласно Техническата спецификация на обществената поръчка в съответните срокове и без отклонения.

(2)
Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

(3)
Да задържи съответна част от гаранцията за изпълнение при неизпълнение от страна на Изпълнителя на клаузи от настоящия договор;

(4)
Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ.

(5)
Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

(6)
Да не приеме работата на ИЗПЪЛНИТЕЛЯ при непълно или неточно изпълнение.

(7)
Да прекрати едностранно договора при неизпълнение на поетите от страна на ИЗПЪЛНИТЕЛЯ задължения или да поиска намаление на възнаграждението.

(8)
Да получава информация по всяко време за процеса на работа от ИЗПЪЛНИТЕЛЯ.

Чл. 18. ВЪЗЛОЖИТЕЛЯТ е длъжен:

(1)
Да заплати на Изпълнителя възнаграждение в размер, при условията и в срокове съгласно настоящия договор;

(2)
Да не разпространява под каквато и да е форма предоставената му от Изпълнителя информационна тайна и изрично упомената от Изпълнителя в представената от него оферта.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 19. ИЗПЪЛНИТЕЛЯТ има право:

(1)
Да получи уговореното възнаграждение при условията и в сроковете, посочени в настоящия договор;

(2)
Да иска от Възложителя необходимото съдействие за осъществяване на работата по договора;

(3)
Да иска съдействие от ВЪЗЛОЖИТЕЛЯ за нормално осъществяване на дейността си при и/или по повод изпълнението на настоящия договор;

(4)
При пълно, точно и навременно изпълнение на задълженията си да получи договореното възнаграждение в посочените срокове и при определените в договора условия;

(5)
Да иска от ВЪЗЛОЖИТЕЛЯ приемането на работата при условията и в сроковете по този договор.

Чл. 20. ИЗПЪЛНИТЕЛЯТ е длъжен:

(1) Да изпълни възложените дейности в съответствие с предложеното в офертата му, включително техническото предложение, неразделна част от договора качествено и в сроковете, уговорени между страните;

(2)
Да не предоставя документи и информация на трети лица относно изпълнението на поръчката, както и не използва информацията, станала му известна при изпълнение на задълженията му по настоящия договор;

(3)
Да сключи договор/договори за подизпълнение с посочените в офертата му подизпълнители в срок 5 /пет/ дни от сключване на настоящия договор и да предостави оригинален екземпляр на Възложителя в 3 /три/ дневен срок;

(4)
Да оказва съдействие при извършване на проверки от страна на ВЪЗЛОЖИТЕЛЯ;

(5)
Да отстранява за своя сметка допуснатите недостатъци в процеса на изпълнение на договора, ако такива бъдат констатирани, както и да взема под внимание коментарите и възраженията на ВЪЗЛОЖИТЕЛЯ по предмета на договора;

(6)
Да информира ВЪЗЛОЖИТЕЛЯ за възникнали проблеми при изпълнение на настоящия договор и за предприетите мерки за тяхното разрешаване;

(7)
Да спазва указанията на ВЪЗЛОЖИТЕЛЯ, относно извършваната работа, освен ако тези указания нарушават оперативната му самостоятелност или по естеството си излизат извън рамките на предмета, на договора;

(8)
Да уведоми незабавно ВЪЗЛОЖИТЕЛЯ, ако изпадне в невъзможност да изпълни възложената му работа;

(9)
Да уведомява ВЪЗЛОЖИТЕЛЯ за завършването на работата и готовността за приемането й;

(10)
Да издава фактури на ВЪЗЛОЖИТЕЛЯ, като се съобрази с изискванията му за форма и съдържание. Фактурите ще се издават в български лева;

(11)  Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор;

(12)
Да влага качествени и подходящи материали при извършване на възложената работа;

(13)
Да осигури безопасността на движение на моторните превозни средства по време на ремонтните работи и да спазва изискванията за безопасност и хигиена на труда и пожарна безопасност. При причиняване на пътно - транспортно произшествие в резултат на неизправности по пътя, свързани със забавяне или неизпълнение на дейностите и работите по договора, ИЗПЪЛНИТЕЛЯТ носи пълна имуществена отговорност за причинените вреди и отговаря за тях пред потърпевшите.

Чл. 21. ВЪЗЛОЖИТЕЛЯТ не отговаря при никакви обстоятелства и по каквато и да била причина за щети или вреди причинени на персонала или имуществото на ИЗПЪЛНИТЕЛЯ през време на изпълнение на дейностите. ВЪЗЛОЖИТЕЛЯТ не приема искания за компенсиране или увеличение на плащането във връзка с такива щети или вреди. Единствено ИЗПЪЛНИТЕЛЯТ носи отговорност спрямо трети лица, включително отговорност за вреди или щети от какъвто и да било вид, понесени от тях през време на изпълнението на дейностите.
VI. ГАРАНЦИЯ ЗА ИЗПЪЛНЕНИЕ

Чл. 22. (1) При подписване на договора ИЗПЪЛНИТЕЛЯТ представя гаранция за изпълнение на задълженията си по него в уговорените за това срокове, вкл. и за гарантиране на качество на извършените дейности, предмет на договора, в размер на ……. (…….) лева без включен ДДС, представляващи 3 /три/ % от стойността на поръчката без включен ДДС;

(2)
ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 30 (тридесет) дни;

(3)
ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди;

(4)
При липса на възражения по изпълнението на договора Възложителят освобождава гаранцията за изпълнение ежегодно на равни части в 20 /двадесет/ дневен срок след изтичане на всяка година от изпълнението, без да дължи лихви за периода, през който средствата законно са престояли при него;

(5)
При едностранно прекратяване на договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло като обезщетение за прекратяване на договора;

(6)
Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.
VII. ПРЕДАВАНЕ И ПРИЕМАНЕ НА ИЗПЪЛНЕНИЕТО

Чл. 23. (1) Приемането на извършената работа по Раздел I, чл. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

(2)
Приемането на работата по настоящия договор се удостоверява с подписване от лицата по ал. 1 на двустранен протокол/тристранен протокол и Протокол за приемане на извършените СМР, обр. 19.

(3)
ВЪЗЛОЖИТЕЛЯТ има право да откаже да приеме работата на ИЗПЪЛНИТЕЛЯ, ако открие съществени недостатъци, несъответствие със законовите разпоредби, действащи на територията на Република България.

(4)
Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.
VIII. НЕИЗПЪЛНЕНИЕ И НЕУСТОЙКИ

Чл. 24. При неплащане или забавено плащане от страна на ВЪЗЛОЖИТЕЛЯ на дължими по договора суми, той дължи на ИЗПЪЛНИТЕЛЯ неустойка в размер на 0,3% /нула цяло и три процента/ от забавената сума за всеки просрочен ден, но не повече от 5% /пет процента/ от забавената сума.

Чл. 25. При забава за завършване и предаване на работата в срока по чл. 12, ИЗПЪЛНИТЕЛЯТ дължи неустойка в размер на 0,3% /нула цяло и три процента/ от стойността на договора за всеки просрочен ден, но не повече от 5% /пет процента/.

Чл. 26. В случай на едностранно прекратяване на договора от страна на ИЗПЪЛНИТЕЛЯ без вина на ВЪЗЛОЖИТЕЛЯ, ИЗПЪЛНИТЕЛЯТ дължи неустойка в размер на 10% /десет процента/ от стойността на договора.

Чл. 27. В случай на едностранно прекратяване на договора от страна на ВЪЗЛОЖИТЕЛЯ без вина на ИЗПЪЛНИТЕЛЯ, ВЪЗЛОЖИТЕЛЯТ дължи неустойка в размер на 10% /десет процента/ от стойността на договора.

Чл. 28. Изброените санкции и неустойки не лишават изправната страна от правото да търси обезщетение за претърпени вреди и пропуснати ползи по реда на ЗЗД и цялото българско законодателство.

Чл. 29. Страната, която е понесла вреди от неизпълнението, може да търси обезщетение за претърпени вреди и пропуснати ползи по общия ред и за вреди в по- голям размер от уговорената неустойка в този договор.

Чл. 30. В случай, че изпълнението по договора стане невъзможно по обективни причини, които не могат да се вменят във вина на никоя от страните, то неговото действие се прекратява писмено. В този случай разходите за извършената работа за времето до прекратяване на договора остават за сметка на всяка от страните така, както са направени.
IX. НЕПРЕДВИДЕНИ ОБСТОЯТЕЛСТВА

Чл. 31. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

Чл. 32. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

Чл. 33. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 5 (пет) дни от настъпването на непреодолимата сила. При неуведомяване се дължи обезщетение за настъпилите от това вреди.

Чл. 34. Докато трае непреодолимата сила, изпълнението на задълженията на свързаните с тях насрещни задължения се спира.

X. ПРЕКРАТЯВАНЕ НА ДОГОВОРА

Чл. 35. Настоящият договор се прекратява:

(1)
С изтичане на срока по Раздел III, чл. 12 или с достигане на предвидената в Раздел II, чл. 2 стойност.

(2)
По взаимно съгласие между страните, изразено в писмена форма.

(3)
При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна.

(4)
При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

(5)
С окончателното му изпълнение.

(6)
По реда на чл. 43, ал. 4 от Закона за обществените поръчки.

(7)
Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

Чл. 36. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

(1)
Забави изпълнението на някое от задълженията си по договора с повече от 20 (двадесет) работни дни.

(2)
Не отстрани в разумен срок, определен от ВЪЗЛОЖИТЕЛЯ, констатирани недостатъци.

(3)
Не изпълни точно някое от задълженията си по договора.

(4)
Използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

(5)
Бъде обявен в несъстоятелност или когато е в производство по несъстоятелност или ликвидация.

(6)
ВЪЗЛОЖИТЕЛЯТ може да прекрати договора едностранно с едномесечно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.
XI. ЗАКЛЮЧИТЕЛНИ РАЗПОРЕДБИ

Чл. 37. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

Чл. 38. Нищожността на някоя клауза от договора не води до нищожност на друга клауза или на договора като цяло.

Чл. 39. Страните ще решават спорове, възникнали при или по повод изпълнението на договора или свързани с договора или неговото тълкуване, недействителност, неизпълнение или прекратяване, по взаимно съгласие, а при непостигане на такова - спорът се отнася за решаване пред компетентния съд на територията на Република България по реда на ГПК.

Чл. 40. За неуредените в настоящия договор въпроси се прилагат разпоредбите на действащото българско законодателство.

Чл. 41. При промяна на адреси, телефони и др. координати, съответната страна е длъжна да уведоми другата писмено.

Чл. 42. (1) Адресите за кореспонденция на страните по договора са:

Адрес за кореспонденция на Изпълнителя:

…………………………
……………………….
………………………….
Адрес за кореспонденция на Възложителя:

Община Земен, гр. Земен,

 ул. „Христо Ботев” № 3,

Тел.: .........., Факс: .........
E-mail: obshtina_zemen@abv.bg 
(2) Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

Чл. 43. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

Чл. 44. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43 ал. 7 ЗОП.

Неразделна част от настоящия договор са:

1.
Техническата спецификация - приложение № 1 към настоящия договор.

2.
Ценово предложение - приложение № 2 към настоящия договор.

3.
Техническо предложение за изпълнение на поръчката - приложение № 3 към настоящия договор.

Този договор се състави и подписа в три еднообразни оригинални екземпляри - два за Възложителя и един за Изпълнителя.

ВЪЗЛОЖИТЕЛ:                                                                        ИЗПЪЛНИТЕЛ:
…………………………….                                                        ……………………………..
        (Димитър Сотиров)                                                             (……………………..)
    Кмет на община Земен                                                           ………………………
……………………………

       (............................) 
      Гл. счетоводител

